2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ
รวมทั้งลักษณะการประกอบธุรกิจที่ผ่านมา

บริษัทฯ ประกอบธุรกิจสถานพยาบาล ให้บริการรักษาโรคทั่วไป ( General Hospital )
ทั้งผู้ป่วยในและผู้ป่วยนอก ตลอด 24 ชั่วโมง มีแพทย์ผู้เชี่ยวชาญเฉพาะทางหลายสาขา
และมีความพร้อมทางด้านเครื่องมือแพทย์ที่ทันสมัยจึงสามารถให้บริการรักษาพยาบาลได้กับผู้ป่วยเกือบทุกประเภท

 ปี 2521 บริษัทฯเริ่มก่อตั้งขึ้นมาในรูปของบริษัทจำกัด โดยทุนจดทะเบียนเริ่มแรก 22 ล้านบาท
และในปัจจุบันบริษัทฯ มีทุนจดทะเบียนและทุนชำระแล้ว 125 ล้านบาท

  ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย 

   ปี 2537 จดทะเบียนเป็นบริษัทมหาชนจำกัด เลขทะเบียน บมจ.353

โดยใช้ ชื่อภาษาไทยว่า “ บริษัท โรงพยาบาลเอกชล จำกัด (มหาชน) ”

ชื่อภาษาอังกฤษว่า “ Aikchol Hospital Public Company Limited ”

 ปี 2543 บริษัทฯ ได้ขึ้นทะเบียนรับรองระบบคุณภาพมาตรฐานสากล ISO 9002 จาก Burean
Veritas Quality International (BVQI)
ซึ่งเป็นสถาบันให้การรับรองมาตรฐานที่ได้รับการยอมรับทั่วโลก

 ปี 2544 เปิดคลินิกในนาม “ อมตะเอกชลคลินิก ” ในนิคมอุตสาหกรรมอมตะนคร
ห่างจากตัวเมืองชลบุรีประมาณ 5 กิโลเมตร เพื่อขยายพื้นที่การรักษาพยาบาลไปสู่ปริมณฑล
ตลอดจนอำนวยความสะดวกให้กับบริษัทคู่สัญญาซึ่งอยู่รอบนอก ไม่สะดวกเดินทางเข้ามาในเมือง
สำหรับในการลงทุน คลินิกขนาดเล็กนี้ เป็นการเช่าพื้นที่เพื่อเปิดบริการสถานพยาบาล
โดยมีกำหนดระยะเวลาการเช่าก็เสมือนเป็นกลยุทธ์การตลาดอีกอย่างหนึ่ง
ด้วยต้นทุนที่ต่ำกว่าการเปิดโรงพยาบาล
แต่สามารถให้การรักษาพยาบาลเบื้องต้นให้กับประชากรได้อีกกลุ่มหนึ่ง

 ปี 2546 โรงพยาบาลอยู่ระหว่างเตรียมความพร้อม เพื่อขอการรับรองคุณภาพโรงพยาบาล (
Hospital Accreditation : HA ) จากสถาบันพัฒนาและรับรองคุณภาพโรงพยาบาล (พรพ.)
สังกัดกระทรวงสาธารณสุข โดยทางบริษัทฯ

โรงพยาบาลดำเนินการปรับปรุงอาคาร 6 ชั้นทั้งอาคาร ซึ่งใช้งานมาตั้งแต่เปิดโรงพยาบาล
โดยติดตั้งระบบไฟ ระบบท่อ ใหม่ทั้งหมด และได้จัดซื้อลิฟท์ใหม่มาติดตั้งแทน
รวมทั้งเพิ่มห้องตรวจผู้ป่วยนอก (OPD) ซึ่งจะทำให้สามารถรองรับผู้ป่วยนอกที่มาใช้บริการได้ถึง
800 คนต่อวัน และเพิ่มห้องพักผู้ป่วยใน ซึ่งจะทำให้มีจำนวนเตียงให้บริการทั้งหมดเพิ่มขึ้นเป็น 260
เตียง รวมทั้งขยายพื้นที่ให้บริการด้านกายภาพบำบัด เพื่อรองรับจำนวนผู้มาใช้บริการที่เพิ่มขึ้น

(2) ภาพรวมการประกอบธุรกิจของบริษัทฯ ดำเนินงานอยู่ในปัจจุบัน

โรงพยาบาลให้บริการด้านการตรวจรักษาโรค และฟื้นฟูสมรรถภาพเป็นงานหลัก
ควบคู่กับงานป้องกันโรค งานส่งเสริมสุขภาพครบวงจร มีเป้าหมายให้เป็นโรงพยาบาลชั้นนำ
มีการพัฒนาคุณภาพบริการอย่างต่อเนื่องตามมาตรฐาน เช่น โครงการ 5ส , โครงการ ISO ,
โครงการ HA (Hospital Accreditation) ซึ่งคาดว่าจะขอการรับรองในปีหน้า

บริการด้านตรวจรักษาโรคมีครบทุกสาขา คือ สาขาโรคเด็ก โรคทางยา โรคทางสูติ-นรีเวช
โรคทางข้อและกระดูก และทางศัลยกรรม ฯลฯ โดยแพทย์ผู้ชำนาญการเฉพาะทาง ทั้งคนไข้ทั่วไป
และคนไข้ประกันสังคม นอกจากนี้ในบางสาขาที่แยกย่อยลงไปอีก เช่น สาขาโรคทางยา
เรื่องโรคหัวใจ โรคเบาหวาน โรคไขมันสูง โรคภูมิแพ้ โรคไต ฯลฯ
ก็มีแพทย์ชำนาญการเฉพาะโรคตรวจรักษาด้วย
โรงพยาบาลได้ขยายเวลาตรวจโรคแผนกคนไข้นอกของคลินิคเฉพาะทางบางสาขาไปจนถึง 4
ทุ่มทุกวัน

งานป้องกันโรคได้ให้บริการ 2 แนวทาง คือ ป้องกันก่อนเกิดโรคและภายหลังเกิดโรค
โดยทีมงานแพทย์ พยาบาล เภสัชกร เจ้าหน้าที่เทคนิคการแพทย์ ทั้งภายในโรงพยาบาล
และภายหลังจากที่ออกจากโรงพยาบาลแล้ว ในบางท้องที่ไม่ไกลจนเกินไป

กลวิธีให้บริการป้องกันโรคมีหลากหลาย นอกจากให้ความรู้ทางตรงแก่คนไข้ และญาติตัวต่อตัวแล้ว
มีการให้ความรู้เป็นกลุ่ม คือ การสัมมนาวิชาการเกือบทุกเดือน เกี่ยวกับโรคที่พบบ่อย เช่น โรคเด็ก
โรคเบาหวาน โรคหัวใจ โรคความดันโลหิตสูง เป็นต้น ให้ความรู้ด้วยสื่อแผ่นพับ สื่อวิทยุ
การบรรยายนอกสถานที่ เพื่อให้ผู้ป่วยและญาติมีความรู้ รู้จักดูแลรักษาตนเอง
เฝ้าระวังโรคได้ด้วยตนเอง รู้จักพฤติกรรมการปฏิบัติตนไม่ให้ก่อเกิดโรค

การป้องกันก่อนเกิดโรคที่สำคัญ คือ การตรวจสุขภาพประจำปี เพื่อค้นหาการเปลี่ยนแปลงภายใน
ทางชีวภาพก่อนการเกิดโรค หากได้จัดการแก้ไขที่ถูกต้อง ก็จะชะลอการเกิดโรค
พร้อมทั้งมีบริการให้วัคซีนป้องกันโรคในเด็ก ผู้สูงอายุ ครบทุกโรคตามระเบียบทางราชการ
รวมทั้งบางโรคที่มีการระบาดตามฤดูกาล

ปัจจุบันโรคที่พบบ่อยขึ้น คือ โรคหลอดเลือดแข็งตัว หากค้นโรคพบก่อน และดำเนินการป้องกัน
ก็จะป้องกันหรือชะลอการเกิดโรค อันตรายต่อชีวิตได้หลายโรค เช่น โรคเส้นเลือดหัวใจตีบตัน
โรคเส้นเลือดในสมองตีบ เป็นต้นโรงพยาบาลได้จัดหาเครื่องมือพิเศษเฉพาะ
ตรวจค้นหาโรคเส้นเลือดแข็งตัว จะให้บริการได้ในต้นปี 2547 นับเป็นเครื่องแรกของภาคตะวันออก

นอกจากนี้ได้ขยายงานการป้องกันโรคต้อหิน มีเครื่องมือเฉพาะและแพทย์ผู้ชำนาญการเฉพาะโรค
เพื่อตรวจให้การแนะนำและการป้องกัน เป็นการชะลอการเกิดโรคต้อหินซึ่งเป็นสาเหตุ
ทำให้ตาบอดรักษาไม่หาย นอกเหนือจากการตรวจรักษาผ่าตัดโรคตาทุกชนิด ที่ให้บริการอยู่แล้ว

แผนการดำเนินงานในปี 2546 ที่ขยายเพิ่มขึ้น นอกจากในแต่ละสาขาวิชาชีพแพทย์แล้ว
ยังมุ่งเน้นผู้ป่วยสูงอายุเพื่อรองรับประชากรสูงอายุของประเทศที่เพิ่มขึ้น โดยการเตรียมสถานที่
บุคลากร เครื่องมือต่างๆ ไว้พอสมควร เพื่อการขยายศูนย์บริการต่างๆ ในปีต่อไป

(3) โครงสร้างรายได้ของบริษัทฯ

  ------------------- -------- -------- -------- -------- -------- -------- -------- -------- -------- -------- -------- --------
                                                                                                                         

                               ล้านบาท            ร้อยละ             ล้านบาท            ร้อยละ             ล้านบาท            ร้อยละ

  ค่ายาและเวชภัณฑ์       151.07            29.86             125.01            28.20             106.98            29.01    

  ค่ารักษาและผ่าตัด       135.53            26.79             122.56            27.64             100.18            27.17    

  ค่าห้องและอาหาร       88.71             17.53             82.31             18.56             71.11             19.28    

  ค่าอุปกรณ์ทางการแพทย์   34.65             6.85              28.90             6.52              24.27             6.58     

  ค่า Lab และ X-ray    67.99             13.44             58.77             13.26             44.74             12.13    

  อื่นๆ                 27.97             5.53              25.82             5.82              21.50             5.83     

  รวมรายได้            505.92            100.00            443.37            100.00            368.78            100.00   
  ------------------- -------- -------- -------- -------- -------- -------- -------- -------- -------- -------- -------- --------

(4) เป้าหมายการดำเนินธุรกิจ (Goal) ที่ผู้บริหารของบริษัทฯ มุ่งหวังไว้ในระยะเวลา 3-5
ปีข้างหน้า

- ไม่มี -